A4-0354/98

Beslutning om nedlukning af atomkraftvaerker og andre nukleare anlaeg

Europa-Parlamentet,

* der henviser til forretningsordenens artikel 148,

* der henviser til betaenkning fra Udvalget om Forskning, Teknologisk Udvikling og Energi (A4-0354/98),

A. der henviser til, at der inden for de naeste ti aar vil vaere et stort antal nukleare anlaeg i EU, der naar slutningen af deres driftstid og maa nedlukkes,

B. der henviser til, at spoergsmaalet om slutdeponering af staerkt radioaktivt affald er uloest,

C. der henviser til, at den forebyggende beskyttelse af borgernes sundhed skal prioriteres hoejere end andre maal,

D. der henviser til, at nedlukning af nukleare anlaeg hastigt er ved at udvikle sig til en betydelig industriel aktivitet i mange af EU's medlemsstater,

E. der henviser til, at denne udvikling er blevet styrket gennem den stoette til forskning i nedlukning, som er ydet gennem EU's FTU-programmer,

F. der henviser til, at baade industrien og Kommissionen i over 20 aar har udviklet nedlukningsstrategier parallelt med demonteringsteknikker,

G. der henviser til, at Faellesskabets loebende bestraebelser paa at stoette EU's FTU-programmer inden for omraadet nedlukning af nukleare anlaeg i loebet af de sidste 20 aar har resulteret i, at den europaeiske ekspertise har naaet et hoejt niveau,

H. der henviser til, at der ved nedlukning af nukleare anlaeg vil forekomme lav- og mellemaktivt affald (bygningsdele), som adskiller sig kraftigt fra det nuvaerende (hovedsageligt medicinske) affald,

I. der henviser til, at de mange forskellige konstruktionsparametre for og typer af nukleare anlaeg betyder, at der er udviklet nedlukningsstrategier for hver enkelt type anlaeg, som kun vanskeligt kan harmoniseres,

J. der henviser til, at statsejede og privatejede kernekraftvaerker har udviklet forskellige finansieringsmekanismer for nedlukning,

K. der henviser til Europa-Parlamentets og Raadets direktiv 96/92/EF om faelles regler for det indre marked for elektricitet ((EFT L 27 af 30.01.1997, s. 20.)), navnlig dets bestemmelser om gennemsigtige regnskaber,

L. der henviser til, at der ikke foreligger nogen EU-henstilling med bindende bestemmelser om finansieringen af nedlukninger,

M. der henviser til, at nedlukning af nukleare anlaeg noedvendigvis faar betragtelige sociooekonomiske foelger for lokalbefolkningen,

N. der henviser til, at de begraensede oplysninger om nuklear nedlukning har en lidet gavnlig indflydelse paa offentligheden,

O. der henviser til, at samfundets accept af nedlukning og bortskaffelse af radioaktivt affald er en betingelse for den fremtidige udvikling af kerneenergien,

P. der henviser til, at offentligheden vil have mere tillid til nedlukningsstrategier og -teknologier, hvis de forelaegges og droeftes paa en aaben og gennemskuelig maade,

Q. der henviser til, at en sikker energiforsyning er af afgoerende betydning for den industrielle udvikling, den internationale konkurrenceevne og beskyttelsen af miljoeet,

R. der henviser, at den kommende udvidelse af EU vil resultere i et oeget behov for nedlukninger,

S. der henviser til, at politisk begrundede nedlukninger af nukleare anlaeg, inden de har naaet den naturlige slutning af deres driftstid, ikke er oekonomisk berettigede og resulterer i en stor oekonomisk belastning af borgerne og skatteyderne,

1. glaeder sig over Kommissionens bestraebelser vedroerende forskning i nedlukning af nukleare anlaeg, men goer opmaerksom paa, at de virksomheder, der driver atomkraftvaerkerne, ikke derved fritages for deres pligt til at udfoere forskning for egen regning;

2. understreger, at bemyndigelsen til og ansvaret for at foretage en eventuel nedlukning af nukleare anlaeg henhoerer under elselskabernes og medlemsstaternes befoejelser;

3. opfordrer Kommissionen til at goere en aktiv indsats for at bevare EU's hoeje ekspertiseniveau inden for nedlukning af nukleare anlaeg;

4. opfordrer til, at der udvikles nedlukningsstrategier, der er i stand til at opfylde de hoejeste krav i direktiv 96/29/Euratom om fortsaettelse af grundlaeggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende straaling ((EFT L 159 af 29.06.1996, s. 1.)),

5. opfordrer Kommissionen til at traeffe yderligere foranstaltninger med henblik paa at sikre spredning og overfoersel af de forskningsresultater, der opnaas gennem FTU-programmerne om nedlukning af nukleare anlaeg, herunder ogsaa i landene i Central- og OEsteuropa;

6. understreger betydningen af en langsigtet faglig bistand til landene i Central- og OEsteuropa paa omraadet nedlukning af nukleare anlaeg;

7. understreger behovet for stoerre aabenhed og taettere samarbejde mellem alle parter involveret i kerneforskning og nedlukning, dvs. industrien, offentlige myndigheder, forskningsinstitutioner osv., med henblik paa at oege kommunikationen med borgerne og kontrollen med FTU-resultaterne og under udnyttelse af de erfaringer, der er indhoestet med heldigt gennemfoerte projekter under EU's FTU-programmer;

8. opfordrer Kommissionen til at bidrage til at oege offentlighedens viden om og forstaaelse for spoergsmaal vedroerende nedlukning af nukleare anlaeg og deres sociale, oekonomiske og miljoemaessige konsekvenser;

9. opfordrer kerneindustrien til at paatage sig en proaktiv rolle i forbindelse med uddannelsesmaessige og oplysende aktiviteter med henblik paa at oplyse borgerne bedre om nedlukning af nukleare anlaeg;

10. opfordrer Kommissionen til at undersoege de finansielle og tekniske principper for tilvejebringelse af midler til nedlukning af nukleare anlaeg i Vesteuropa, og hvordan de kan indfoeres i de central- og oesteuropaeiske lande under streng overholdelse af bestemmelserne i ovennaevnte direktiv 96/92/EF;

11. opfordrer Kommisisonen til yderligere at forbedre sin kommunikation med offentligheden vedroerende EU's FTU-programmer for kerneforskning i almindelighed og nedlukning i saerdeleshed;

12. kraever, at der skabes stoerre aabenhed over for befolkningen ved hjaelp af en vaesentligt lettere adgang til forskningsresultaterne;

13. henstiller, at der tages hensyn til videnskabelig ekspertise, sund oekonomisk vurdering af de faktiske omkostninger og klar videnskabelig dokumentation, inden der traeffes afgoerelse om drift eller nedlukning af nukleare anlaeg;

14. opfordrer Kommissionen til at foretage en undersoegelse af de nukleare anlaegs tilbagevaerende levetid i lyset af den forlaengelse af deres levetid op til 50-60 aar, som er ved at finde sted i USA, og af, hvilke teknologiske forbedringer der er noedvendige, hvis man fortsat skal udnytte de nuvaerende omraader til denne aktivitet i fremtiden;

15. opfordrer Raadet og Kommissionen til at fremskynde nedlukningen af usikre nukleare anlaeg i Europa;

16. erkender, at forskellige systemer kraever forskellige nedlukningsteknikker, og at der er staerke argumenter til fordel for baade direkte fuldstaendig demontering og faseinddelt nedlukning; afgoerelser boer frem for alt traeffes paa grundlag af vurderinger af den eksponering af personalet og befolkningen, som de eksisterende metoder medfoerer;

17. henleder opmaerksomheden paa noedvendigheden af at undgaa en sammenblanding af forskellige former for radioaktivt affald og kontamineret affald;

18. anmoder Kommissionen om at undersoege muligheden for at nedsaette den affaldsmaengde, der skal forvaltes som radioaktivt, at analysere muligheden for at fastsaette teknikker til nedklassificering af en del heraf paa grund af dets lave radioaktive indhold og at vurdere mulige anvendelser for en del af det materiale, der frigoeres ved nedlaeggelsen af disse anlaeg;

19. opfordrer Kommissionen til at undersoege muligheden for at formindske nedlukningsomkostningerne i Europa og begraense maengden af slutaffald ved hjaelp af genindvinding og genanvendelse af nedlukningsmaterialerne;

20. glaeder sig over, at Kommissionen vil offentliggoere en meddelelse om nedlukning af nukleare anlaeg, og opfordrer Kommissionen til i denne meddelelse at praecisere, hvilke retsforskrifter (under faellesskabsretten) de nye medlemsstater skal overholde ved konstruktion, drift og eventuel nedlukning af nukleare anlaeg samt under de forskellige faser af det nukleare braendselskredsloeb;

21. foreslaar ud fra den betragtning, at demonteringen af nukleare anlaeg skaber en stor maengde meget lavaktivt nukleart affald, og i erkendelse af, at stoffer, der har befundet sig i en radioaktiv kontrolzone, ikke igen maa bringes i ukontrolleret omloeb, at der indfoeres en ny affaldskategori (»very low level radioactive waste«), for hvilken der efter fransk moenster skal udvikles affaldsforvaltnings- og slutdeponeringskoncepter for;

22. paalaegger sin formand at sende denne beslutning til Raadet og Kommissionen.